Želízy

Želízy () sú obec v Česku v okrese Mělník v Stredočeskom kraji, v údolí Liběchovky pri ceste I/9 asi deväť kilometrov severne od Mělníka.

1. januára 2012 tu žilo 514 obyvateľov, z toho 256 mužov a 258 žien, pričom priemerný vek v obci bol 40,0 roka (muži 38,5 roka, ženy 41,5 roka).

Jadrom obce je dedina Želízy na ľavom brehu Liběchovky a Malý Hubenov na pravom brehu. Súčasťou obce Želízy sú aj dediny Sitné a Nové Tupadly, ležiace vo vyššej polohe vo vzdialenosti asi 3 a 5 kilometrov severovýchodne pri ceste III/27310.

 Dejiny 
Prvá písomná zmienka o obci pochádza z roku 1410. Prvá zmienka o dedine Želízy je z roku 1360, kedy Mikuláš Pátek zo Želez prenajal tunajší statok strahovského premonstrátskému kláštoru. Prvá zmienka o dedine Malý Hubenov, dnešnej časti Želíz na opačnej strane Liběchovky, pochádza z roku 1376. Malý Hubenov bol v tridsaťročnej vojne spustošený a znovu osídlený až koncom 18. storočia. Názov obce je odvodzovaný od železitých prameňov.

Želízy boli až do začiatku 17. storočia českou obcou, postupne sa však ponemčovali a pred prvou svetovou vojnou tu žily len 3 české rodiny. V roku 1921 sa tu k českej národnosti hlásilo len 23 občanov. V rokoch 1919–1923 tu v Stüdlovej penzióne, kde má dnes pamätnú dosku, býval spisovateľ Franz Kafka. Rovnako tu pôsobil hudobný skladateľ Josef Křička, ktorý bol aj prvým českým kronikárom obce. Za druhej svetovej vojny boli Želízy v rámci Sudet pripojené k Veľkonemeckej ríši, po vojne späť k Československu a obyvatelia nemeckej národnosti boli vysídlení.

Už od 19. storočia je obec turistickým centrom. V Malom Hubenove je dnes kemp a kúpalisko. Želízy a Malý Hubenov sú rozcestím niekoľkých cyklotrás a peších značených turistických trás, medzi Želízami a Malým Hubenovom odbočuje krátky náučný chodník do mokrade a lužného lesa v nive Liběchovky. Na severnom okraji dediny začína chránená krajinná oblasť Kokořínsko, oblasť západne a južne je chránená ako prírodný park Rymáň. Pri odbočke cesty na Dolní Zimoř stojí dominanta obce, budova školy s vežičkou s hodinami, v ktorej dnes pôsobí dvojtriedná obecná základná škola. Tá od roku 2003 tvorí jednu právnicku osobu s materskou školou, ktorej budova je na kraji dediny. V dome č. 65 proti škole je miestna predajňa, označená ako minimarket. Asi o 200 metrov južnejšie je v Želízach budova obecného úradu. Medzi turistické zaujímavosti patria Čertove hlavy, v pieskovci tesané sochy Václava Levého z prvej polovice 19. storočia, južne od obce. Architektonické a technické zaujímavosti sú aj v pridružených dedinách.

 Územnosprávne začlenenie 
Dejiny územnosprávneho začleňovania zahŕňajú obdobie od roku 1850 do súčasnosti.

V chronologickom prehľadu je uvedená územne administratívna príslušnosť obce v roku, kedy k zmene došlo:
 1850 zem česká, kraj Česká Lípa, politický okres Dubá, súdny okres Štětí
 1855 zem česká, kraj Litoměřice, súdny okres Štětí
 1868 zem česká, politický okres Dubá, súdny okres Štětí
 1939 Sudetenland, vládny obvod Ústí nad Labem, politický aj súdny okres DubáAmtliches Deutsches Ortsbuch für das Protektorat Böhmen und Mähren
 1945 zem česká, správny okres Dubá, súdny okres Štětí
 1949 Pražský kraj, okres Mělník
 1960 Stredočeský kraj, okres Mělník
 2003 Stredočeský kraj, okres Mělník, obec s rozšírenou pôsobnosťou Mělník

 Rok 1932 
V obci Želízy (nem. Schelesen, prísl. Malý Hubenov, 400 obyvateľov, telefónny úrad, poštovňa) boli v roku 1932 evidované tieto živnosti a obchody:Adresář republiky Československé pro průmysl, živnosti, obchod a zemědělství, sestavila a vydala firma Rudolf Mosse, Praha 1932, svazek I, str. 1945. (česky a nemecky)

zverolekár, pekár, obchod s fľašovým pivom, mäsiar, 2 holiči, záhradníctvo, 4 hostince, 2 obchody so zmiešaným tovarom, hotel Johann Bůrda, mlyn Wrba, penzión Olga Stüdl, zámočník, kováč, krajčír, krajčírka. 3 obuvníci, trafika, stolár.

 Pamiatky 
 Tvrdza Želízy
 Čertove hlavy medzi Liběchovom a Želízmi

 Časti obce 
 Želízy
 Nové Tupadly
 Sitné

 Doprava 
Dopravná sieť
 Pozemná komunikácia
 Obcou prechádza cesta I/9 Zdiby - Mělník - Želízy - Česká Lípa - Rumburk.
 Železnica
 Železničná trať ani stanica na území obce niesu. Najbližšie obci je železničná stanica Liběchov vo vzdialenosti 2 km ležiaca na trati 072 v úseku z Mělníka do Litoměřic.
Verejná doprava 2012
 Autobusová doprava
 V obci mali zastávky autobusové linky idúce do týchto cieľov: Česká Lípa, Doksy, Dubá, Jablonné v Podještědí, Kokořín, Mělník, Mimoň, Nový Bor, Praha.

 Turistika 
 Cyklistika
 Územím obce vedú cyklotrasy č. 0010 Kokořín - Dolní Zimoř - Želízy, č. 0012 Dobřeň - Vidim - Tupadly - Malý Hubenov a č. 0057 Liběchov - Želízy - Chcebuz - Tuhaň.
 Pešia turistika
 Územím obce vedú turistické trasy  Liběchov - Želízy - Tupadly,  Mělník - Liběchov - Želízy - Tupadly - Rač - Rozprechtice a  Štětí - Mariánská kaple - Želízy - Zimořský důl - Vidim.

 Referencie 



 Iné projekty 

 Externé odkazy 
 Oficiálna stránka obce


Kategória:Obce okresu Mělník